ઈંગ્લેન્ડમાં વિરાટની પ્રથમ ટેસ્ટ સેન્ચુરી, ભારતે પ્રથમ ઈનિંગમાં બનાવ્યા 274 રન | India Vs England Virat Kohli Scores His Maiden Century In England - Cricket | I Am Gujarat
Gujarati News Cricket ઈંગ્લેન્ડમાં વિરાટની પ્રથમ ટેસ્ટ સેન્ચુરી, ભારતે પ્રથમ ઈનિંગમાં બનાવ્યા 274 રન
ઈંગ્લેન્ડમાં વિરાટની પ્રથમ ટેસ્ટ સેન્ચુરી, ભારતે પ્રથમ ઈનિંગમાં બનાવ્યા 274 રન
Updated: Aug 02, 2018 23:21 pm IST
1/6ઈંગ્લેન્ડમાં કોહલીની પ્રથમ સેન્ચુરી
નવી દિલ્હી: કેપ્ટન વિરાટ કોહલીની ઈંગ્લેન્ડમાં પ્રથમ સેન્ચુરીની મદદથી ભારતે એજબેસ્ટન ટેસ્ટમાં પોતાની આશા જીવંત રાખી છે. ગુરુવારે બર્મિંઘમના એજબેસ્ટન મેદાન પર બેન સ્ટોક્સની બોલિંગમાં ચોગ્ગો ફટકારવાની સાથે જ કોહલીએ ઈંગ્લેન્ડની ધરતી પર પ્રથમ વખત સેન્ચુરી ફટકારી. આ તેના કરિયરની 22મી સદી છે. કોહલીએ આ ઈનિંમાં 149 રન બનાવ્યા. ભારતે પોતાની પ્રથમ ઈનિંગમાં 274 રન બનાવ્યા જે ઈંગ્લેન્ડના સ્કોરથી 13 રન ઓછા રહ્યાં.
2/6ઈંગ્લિશ બોલર સામે અડીખમ ઊભો રહ્યો વિરાટ
કોહલીએ 172 બોલમાં 14 ચોગ્ગાની મદદથી સેન્ચુરી પૂરી કરી. સદી પૂરી કર્યા પછીની ખુશી તેના ચહેરા પર સ્પષ્ટ જોઈ શકાતી હતી. આ કોહલીની આક્રમક ઈનિંગ્સથી થોડી અલગ રહી. તેણે ઈંગ્લેન્ડના મજબૂત બોલર્સનો શાનદાર રીતે સામનો કર્યો. આ ઉપરાંત તેણે નીચલા ક્રમના બેટ્સમેનો સાથે ઉપયોગી ભાગીદારીઓ કરી. તેણે પહેલા ઈશાંત શર્મા સાથે નવમી વિકેટ માટે 35 રન બનાવ્યા. બાદમાં ઉમેશ સાથે દસમી વિકેટ માટે 57 રન ઉમેર્યા. જોકે, આમાં ઉમેશે એક પણ રન બનાવ્યો નહોતો.
3/6કેપ્ટન તરીકે બીજી સૌથી મોટી સેન્ચુરી
કોહલીની 149 રનની ઈનિંગ કોઈપણ ભારતીય કેપ્ટન દ્વારા રમવામાં આવેલી બીજી સૌથી મોટી ઈનિંગ છે. 1990માં મોહમ્મદ અઝરુદ્દીને 179 રનની ઈનિંગ રમી હતી. બીજી તરફ 1967માં મંસૂર-અલી-ખાન પટૌડીએ લીડ્ઝ ખાતે 148 રનની ઈનિંગ રમી હતી.
4/62014માં સદંતર નિષ્ફળ રહ્યો હતો કોહલી
ઈંગ્લેન્ડ પ્રવાસને કોહલી માટે ખૂબ જ પડકારજનક માનવામાં આવી રહ્યો હતો. 2014માં જ્યારે ભારતે ઈંગ્લેન્ડનો પ્રવાસ કર્યો ત્યારે કોહલી સદંતર નિષ્ફળ રહ્યો હતો. તેણે પાંચ ટેસ્ટની 10 ઈનિંગ્સમાં માત્ર 134 રન જ બનાવ્યા હતા.
5/6ટીમને મુશ્કેલીમાંથી ઉગારી
ગુરુવારે જ્યારે ભારતીય ટીમ ઈંગ્લિશ બોલર્સ સામે ઝઝૂમતી દેખાઈ રહી હતી ત્યારે કોહલીએ એકલા હાથે પ્રતિકાર કર્યો. તેને આ ઈનિંગ દરમિયાન બે જીવતદાન મળ્યા અને બંને વખત ડેવિડ મિલાન તેનો કેચ પકડવામાં નિષ્ફળ રહ્યો. તે 21 રને હતો ત્યારે જેમ્સ એન્ડરસન અને 51 રને હતો ત્યારે બેન સ્ટોક્સની બોલિંગમાં તેને લાઈફ મળી હતી.
6/6કોહલી સિવાય તમામ બેટ્સમેનો નિષ્ફળ
કોહલી જ્યારે બેટિંગ કરવા આવ્યો ત્યારે ભારતનો સ્કોર 2 વિકેટે 54 રન હતો. કોહલી સિવાય કોઈપણ ભારતીય બેટ્સમેન પીચ પર ટકી શક્યો નહીં. કોહલી બાદ શિખર ધવને સૌથી વધુ 26 રન બનાવ્યા.